Xiaomi kynnir til leiks hinn byltingarkennda Mi Note 10 sem er fyrsti sími í heiminum með 108 MP penta myndavél . Síminn hefur ekki aðeins að geyma þessa mögnuðu myndavél heldur er hann einnig með feikilega stóra rafhlöðu sem getur auðveldlega enst þér í allt að 2 daga án þess að hlaða símann . Það sem gerir sérstöðu þessa síma á núverandi markaði er hins vegar tvímælalaust myndavélin sem síminn hefur að geyma . Mi Note 10 er með glæsilega fimmfalda myndavél og er þetta fyrsti snjallsími í heiminum til að skarta 108 MP myndavél . Þessar 5 myndavélar vinna saman til að gera símann þinn að hágæða myndavél og myndbandsupptöku tæki . Mi Note 10 er með gullfallegan 6.47 ’ ’ 3D curved AMOLED skjá og er varinn að bæði framan og aftan með Corning ® Gorilla ® 5 gleri . Síminn styðst við 30W hraðhleðslu og tekur því aðeins um 65 mínútur að full hlaða risastóru 5.260 mAh rafhlöðuna í símanum að fullu . Síminn er keyrður áfram á Qualcomm ® Snapdragon ™ 730G örgjörva , er með innbyggðan háhraða fingrafaraskanna í skjánum og styðst síminn einnig við NFC . Mi Note 10 kemur með 128 GB innbyggðu minni og 6 GB vinnsluminni .